
[bookmark: TextBodyBegin]Európsky parlament,
–	so zreteľom na článok 314 Zmluvy o fungovaní Európskej únie,
–	so zreteľom na článok 106a Zmluvy o založení Európskeho spoločenstva pre atómovú energiu,
–	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie[footnoteRef:1], a najmä na jeho článok 44, [1:  	Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	so zreteľom na všeobecný rozpočet Európskej únie na rozpočtový rok 2026 prijatý s konečnou platnosťou 26. novembra 2025[footnoteRef:2],  [2:  	Ú. v. EÚ L, 2026/72, 26.2.2024, ELI: http://data.europa.eu/eli/budget/2026/72/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:3],  [3:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.] 

–	so zreteľom na nariadenie Rady (EÚ, Euratom) 2024/765, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027[footnoteRef:4], [4:  	Ú. v. EÚ L, 2024/765, 29.2.2024, ELI: http://data.europa.eu/eli/reg/2024/765/oj.] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:5], [5:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj] 

–	so zreteľom na rozhodnutie Rady (EÚ, Euratom) 2020/2053 zo 14. decembra 2020 o systéme vlastných zdrojov Európskej únie a o zrušení rozhodnutia 2014/335/EÚ, Euratom[footnoteRef:6],  [6:  	Ú. v. EÚ L 424,15.12.2020, s. 1, ELI: http://data.europa.eu/eli/dec/2020/2053/oj.] 

–	so zreteľom na svoje uznesenie z 28. apríla 2026 o návrhu nariadenia Rady, ktorým sa stanovuje viacročný finančný rámec na roky 2028 – 2034[footnoteRef:7],  [7:  	Prijaté texty, P10_TA(2026)0111.] 

[bookmark: _Hlk229564682]–	so zreteľom na návrh opravného rozpočtu č. 1/2026, ktorý prijala Komisia 10. apríla 2026 (COM(2026)0450),
–	so zreteľom na pozíciu k návrhu opravného rozpočtu č. 1/2026, ktorú prijala Rada 16. júna 2026 a postúpila Európskemu parlamentu 18. júna 2026 (09919/2026),
–	so zreteľom na články 96 a 98 rokovacieho poriadku,
–	so zreteľom na správu Výboru pre rozpočet (A10-0180/2026),
A.	keďže účelom návrhu opravného rozpočtu č. 1/2026 je zahrnúť do rozpočtu na rok 2026 prebytok vyplývajúci z plnenia rozpočtového roka 2025, ktorý predstavuje 2 095 miliónov EUR;
B.	keďže hlavnými zložkami tohto prebytku sú kladný výsledok plnenia rozpočtu na strane príjmov vo výške 1 994 miliónov EUR, ako aj nevyčerpané prostriedky vo výške 101 miliónov EUR;
[bookmark: _Hlk233197369]C.	keďže na strane príjmov je prebytok spôsobený najmä vyššou sumou ciel, než sa očakávalo, a to 860 miliónov EUR; keďže druhou hlavnou príčinou objemu prebytku je suma 840 miliónov EUR vo finančných príjmoch, úrokoch z omeškania a pokutách; 
D.	keďže na strane výdavkov dosiahlo nedostatočné plnenie platieb všetkých inštitúcií vrátane zrušených prenesených rozpočtových prostriedkov celkovú výšku 111 miliónov EUR (čo predstavuje 0,04 % schválených platobných rozpočtových prostriedkov);
1.	berie na vedomie návrh opravného rozpočtu č. 1/2026 predložený Komisiou, ktorého cieľom je zahrnúť do rozpočtu prebytok z roku 2025 vo výške 2 095 miliónov EUR v súlade s článkom 18 ods. 3 nariadenia o rozpočtových pravidlách;
2.	víta skutočnosť, že prebytok za rok 2025 je spôsobený najmä zvýšením zmien v hlave 1 (Vlastné zdroje, najmä clá) a hlave 4 (Finančné príjmy, úroky z omeškania a pokuty), zatiaľ čo prebytok výdavkov zostáva veľmi nízky na úrovni 101 miliónov EUR; 
3.	vyjadruje poľutovanie nad tým, že zahrnutím prebytku do rozpočtu sa znižuje o zodpovedajúcu sumu celkový príspevok členských štátov k financovaniu rozpočtu na rok 2026 založený na HND; zdôrazňuje, že v čase, keď sú potreby financovania naďalej vysoké, najmä pokiaľ ide o náklady na dlhovú službu Nástroja Európskej únie na obnovu, a manévrovací priestor v rámci rozpočtu Únie zostáva mimoriadne obmedzený, rozpočet by si mal zachovať dostatočnú úroveň flexibility v posledných rokoch súčasného VFR, aby Únia dokázala čeliť nepredvídaným udalostiam; zdôrazňuje, že flexibilita rozpočtu Únie je jednou z kľúčových otázok, ktoré treba riešiť pri rokovaniach o viacročnom finančnom rámci na obdobie 2028 – 2034; 
4.	pripomína svoju dlhodobú pozíciu, že neočakávané zisky z pokút a poplatkov alebo ich ekvivalentné sumy by sa mali použiť ako dodatočný príjem do rozpočtu Únie a nemali by viesť k zodpovedajúcemu zníženiu príspevkov založených na HND;
5.	berie na vedomie výpočet upravených ročných paušálnych znížení HND pre päť prijímajúcich členských štátov, ktoré predstavujú približne 5,8 miliardy EUR netto; zdôrazňuje, že tieto zľavy súvisia s infláciou, a preto sa zvýšili vyšším tempom ako stropy VFR, ktoré sa každoročne upravujú na základe deflátora vo výške 2 %; zdôrazňuje, že táto anomália zvyšuje zaťaženie ostatných členských štátov;
6.	berie na vedomie zápornú príjmovú položku v rámci článku 425 vo výške 54 miliónov EUR a víta tento spôsob zahrnutia rozpočtových nákladov vyplývajúcich z platieb uskutočnených na základe dohody o urovnaní, ktorý zahŕňa kompenzačné úroky a náhradu úrokov z omeškania v súvislosti s vrátením zrušených alebo znížených pokút za hospodársku súťaž v súlade s príslušnými rozsudkami Súdneho dvora; pripomína, že Parlament pri rokovaniach o prepracovanom znení nariadenia o rozpočtových pravidlách z roku 2024 trval na uplatňovaní tohto prístupu, aby sa zabránilo vytváraniu dodatočných výdavkových rozpočtových prostriedkov v už preťaženom okruhu 7; pripomína, že toto riešenie sa skončí 31. decembra 2027; vyzýva Komisiu, aby pre nasledujúci VFR navrhla konečné riešenie, ktorým sa dosiahne rovnaký cieľ, a to vyhnúť sa akémukoľvek vplyvu na výdavkovú časť rozpočtu;
7.	opakuje svoju dlhodobú výzvu na zabezpečenie udržateľných, predvídateľných a odolných príjmov do rozpočtu Únie podľa článku 310 ZFEÚ, ktoré by mali zodpovedať strane výdavkov a strategickým prioritám a identifikovaným potrebám financovania Únie; opätovne potvrdzuje svoj silný záväzok zaviesť nové vlastné zdroje, a to nielen na splácanie dlhu v rámci NGEU, ale aj na financovanie ambicióznejších politických cieľov Únie; pripomína, že bez nových skutočných vlastných zdrojov budú finančnú záťaž nevyhnutne znášať členské štáty prostredníctvom zvýšených príspevkov založených na HND; domnieva sa preto, že zavedenie skutočných nových tokov príjmov vo výške najmenej 60 miliárd EUR ročne je základnou podmienkou ambiciózneho viacročného finančného rámca na roky 2028 až 2034;
8.	schvaľuje pozíciu Rady k návrhu opravného rozpočtu č. 1/2026;
9.	poveruje svoju predsedníčku, aby vyhlásila opravný rozpočet č. 1/2026 za prijatý s konečnou platnosťou a aby zabezpečila jeho uverejnenie v Úradnom vestníku Európskej únie;
10.	poveruje svoju predsedníčku, aby postúpila toto uznesenie Rade, Komisii a ďalším príslušným inštitúciám a orgánom, ako aj národným parlamentom.

